Beirnem

Beirnem (officieel Nederlands: Beernem) is e gemêente in West-Vloandern. D'r weunn in Grôot-Beirnem mêer of 14.500 inweuners. In Beirnem zelve zyn dat er mêer of 7.000. 
Beirnem wordt in drieën gesplitst deur de voart (Brugge-Gent), de tringroute en d'otostroade.

Dêelgemêentn
 #  Noame  Uppervlakte  Bevolkienge (2010)I  Beirnem  27,91  7.353II    <small>(IV) Oelem  - Oelem- Ôostveld 37,31  5.935III  Sint-Joris  6,45  1.922
Bronne: Website Beirnem http://www.beernem.be
De gemeênte Beirnem grenst an:
a. Ruuslee 
b. Wiengne
c. Hertsberge (Oostkamp)
d. Oostkamp
e. Assebroeke (Brugge)
f. Sinte-Kruus (Brugge)
g. Sysêle (Damme)
h. Maldegem 
i. Knesseloare 
j. Aalter

 Geschiedenisse 
Beirnem wordt al vernoemd in d'akte van 847: 'in territorio Menap quod nunc Mempiscum appellant ... Coloscampum, Wenghinas, Berneham ...' (Recueil des actes de Charles II le Chauve, roi de France, red. Ferdinand Lot, 1943, nr. 92). De noame Berneham komt van 't Germoans "birnu" en "hamma", wat da wilt zegn respectievelik een plekke vul slik in de vorm van nen beir en hamma is een landtoenge die uutspriengt in een moeras. Duuzenden joarn weunde der ier gin mins omdat er ier zjuuste mo busn, heide en moeras woarn. Loater weunden de eerste inweuners meest ten noordn van de voart. In 't zuudn lag et Bulskampveld dat in dien tyd nog van Toeroet tot in Bellem liept.

Ip het ende van de joarn 1700 wierd die woestenië ontgonn. De ruste en de nateur trokkn d' attentie van de ryke minsn. Under kasteeln lign nu nog weggestookn in de busn.

Tussn 1915 en 1944 voendn in de streke de zogenoamde môordn van Beirnem platse die verzekerst verband ieldn met mekoar, en ier in de streke voe de nodige ontroatie zorgden.
In 1976 wierdn de drie gemeentn Beirnem, Oelem en Sint-Joris t'hoope gefusioneerd tot Groot-Beirnem.
 Beziensweirdigheedn 
Kyk noa Bouwkundig erfgoed in Beirnem
 Gebôorn in Beirnem 
Sven Vanthourenhout (1981), cyclocrosser

 Varia 
Van eentwien die nie hêel zjuuste is in z'n oofd, zeggn ze: 't Is êen van Beirnem. Of: j' is riepe voe Beirnem. Dat komt omdat er in Beirnem, lik in Pittem, e Psychiatrische klienieke is van de Broeders van Liefde. 't Zottekot lik dan ze zeggn.


Categorie:Plekke in West-Vloandern